ขอสอบถามค่ะ วันเเรกคลำเจอก้อนที่เนื้อนมขึ้นมาหน่อย พอวันที่สองมีรอยเขียวช้ำ กดแล้วเจ็บถ้าไม่กดก็จะไม่เจ็บ แบบนี้มีโอกาสเสี่ยงเป็นมะเร็งเต้านมไหมคะ เครียดมากเลยคะ
สวัสดีค่ะ การคลำได้ก้อนที่เต้านมและอาการเจ็บเต้านมอาจเกิดได้จาก1.มีการอักเสบของต่อมน้ำนมและท่อน้ำนมเนื่อเยื่ออาจแข็งเลยทำให้คลำได้เหมือนเป็นก้อนได้เต้านมมักจะบวมและผิวหนังจะดูแดงกว่าปกติ2.ถุงน้ำ (ซีสต์) จะคลำได้เป็นก้อนค่อนข้างนิ่ม ปกติจะคลำได้ไม่เจ็บไมปวด แต่หากมีการอักเสบเกิดขึ้นก็จะทำให้มีอาการเจ็บปวดได้3.ก้อนเนื้องอกธรรมดา มีหลายชนิด ที่พบบ่อยคือก้อนเนื้องอก fibroadenoma มักไม่ได้ทำให้ปวด4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ5.มะเร็งเต้านม พบได้น้อยมากในคนอายุน้อย ก้อนจะแข็ง โตเร็ว อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากสำหรับรอยเขียวช้ำที่เกิดขึ้น อาจเป็นแผลฟกช้ำ ที่เกิดจากการโดนกระแทก ซึ่งก็จะทำให้เนื้อเยื่อบวมและคลำเหมือนเป็นก้อนได้ หรืออาจเป็นผลจากการกด นวด คลึงเต้านมบ่อยๆ ก็ได้ ดังนั้น ในเบื้องต้น ควรงดการกด บีบ นวดคลึงเต้านม และหากยังคงคลำได้ก้อนไม่หายไป แนะนำควรไปพบแพทย์เพื่อตรวจวินิฉัยค่ะ